南王卑南語讀者劇場1

 **lrengaw dra senay kana danaw池塘裡的歌聲**

Tikuras : puludus temakesi mi i takesian i, maradruk mi salepunan na tabilraelra. “auka ta kurenanga kana marepaukauka dra senay an masalr dra liyusan. kasedean dra liyusan enem an daman. kayta driya i danaw meladaladama dra senay!”.

Ukak : dra dadaman i, i nguwayanguwayan meredek ku. paliyuliyus

ku menau i, “wa dra trilraw na enay! miyaaputr na tuytuyan. bulay i!”

Trangila : kemay i dawilr kilrengaw ku dra semasenay aw maylralra i Masimuk.

Masimuk: adri driya druwa ta lrang na druma? alra pareuninan lra maku!

Masimuk: kilrengaw ku dra “putung!” kema. amau i Tulas na empulr i enaenay.

Tulas : puwari ku lra. igelayan!

Trangila: adri a! adri driya meredek ta kinuretan na waluwan.

Tikuras: peniya mu lra penadang? kemiramiya ta lra meladaladam semenay.

Ukak : merenarenadr ta drata dradrek ta takulaw, ta nien, ta sema lra.

Tulas: i Tikuras, i Trangila aw i Masimuk i, bulay mu senay muymuya na

semenay, i Ukak aw kuyku i, saigu mi muarak aw apelr an muarak mi.

Masimuk: padrukedruki～padrukedruki! mungesalra ta lra meladaladam i!

bulay ya bulay ya inuwadrukan, bulay ya bulay ya inulisawan, kandru kana maaidrangan alra muwaraka ta semenaya ta lra garem hay yo hin hoy yan.

Trangila: wa～salaw bulay ta senay aw ta inuwarakan i! temalaulepa ta driya maw.

Kadrung: idenan lra, mupatraran lra na kadaw, saesungan ku kilrengaw dra bulay dra senay. i manay na semasenay a daman dra rauban? kayku driya i danaw menauwa a! iy～ daw uniyan...?

**池塘裡的歌聲**

Tikuras: 學校放學時，我們一群青蛙集合在一起，Tikuras說：「下星期我們要去參加歌唱比賽，明天是星期六，我們去池塘練習唱歌吧！」

Ukak: 翌日，我是最先到達的，向四周看看，「哇！好清澈的水啊！狗尾花

 正開著，好漂亮喔！」

Trangila: 從很遠就聽到Masimuk唱著歌來。

Masimuk: 我們其他的同伴們還沒來呀？大概是起不來囉！

Masimuk: 聽到「噗通！」的聲音，原來是Tulas跳到水裡面，

Tulas ： 我遲到了，對不起！

Trangila: 沒有啦！還沒到我們約定的時間。

Tikuras: 你們準備好了嗎? 我們要開始練習唱歌囉！

Ukak : 我們來動動身體、清清喉嚨、轉轉脖子、伸伸舌頭。

Tulas: Tikuras 和 Trangila 還有 Masimuk，你們歌藝佳歌聲美就負責唱歌。

 我和Ukak很會跳舞而且舞姿曼妙優美。

Masimuk: 快～快! 我們開始練習吧!

Trangila: 哇～我們的歌聲和舞姿非常的美好啊! 我們先休息吧。

Kadrung: 天亮了，太陽升起了，我聽了一整晚好聽的歌，昨晚誰在唱歌

啊？我去池塘看一看, 咦！？怎麼沒有呢...？」